මරාගෙන මැරුණු බෝම්බකරු මෝටර් රථයකට බෝම්බ පුරවාගෙන පැමිණ ඇති අතර මෙම පිපිරීමෙන් විශාල හානියක් සිදුව ඇතැයි ද වාර්තා වේ.පොලිස් ප්‍රධානියාගේ රථ පෙළ ඉලක්ක කරගනිමින් මොගඩිෂු නුවර ජනාකීර්ණ ප්‍රදේශයක දී මෙම මරාගෙන මැරුණු බෝම්බ ප්‍රහාරය එල්ල වී තිබේ.ප්‍රහාරයෙන් පොලිස් ප්‍රධානී ෆර්හාන් මහ්මුද් දිවි බේරාගැනීමට සමත් වූ බව මේ සම්බන්ධයෙන් අදහස් දක්වමින් සෝමාලියානු පොලිසියේ ප්‍රකාශක සදීක් ඩුඩිෂේ ප්‍රංශ පුවත් සේවයට පැවැසීය.පුපුරණ ද්‍රව්‍ය පුරවාගත් මෝටර් රථය මොගඩිෂු නුවර පොලිස් ප්‍රධානියාගේ මෝටර් රථ පෙළට කඩා වැදී පුපුරා යෑමත් සමඟ මුළු ප්‍රදේශයම විශාල එළියකින් ආලෝකමත් වූ බවත් ඒ ආසන්නයේ ගොඩනැගිලි රැසක වහළ සහ ජනෙල් බිඳී ගිය බවත් වාර්තා විය.